ગુજરાતની રૂપાણી સરકારનું પહેલું કામ શહેરોમાં અનિયંત્રિત વાહનોને નિયંત્રિત કરવા માર્ગો પર વ્હિકલ લેન સિસ્ટમ ફરજીયાત કરવું એ હોવું જોઇએ, કારણ કે આજે અમદાવાદ અને સુરત જેવા મેગાસિટીમાં સૌથી વધુ મુશ્કેલભર્યું હોય તો તે વાહન નિયમન છે. ટ્રાફિક પોલીસ હોય કે ઓટોમેટીક ટ્રાફિક સિગ્લન, પરંતુ જ્યાં સુધી વાહનોને લેનમાં ચલાવવાની ફરજ નહીં પડે ત્યાં સુધી શહેરોમાં ટ્રાફિકની સમસ્યા ઓછી થવાની નથી. મુંબઇમાં ઓટોમેટીક લેન સિસ્ટમ ફરજીયાત છે. કોઇ વાહનચાલક તેનો ભંગ કરે તો તેનું લાયસન્સ જપ્ત થઇ જાય છે. દિલ્હીમાં પણ લેન સિસ્ટમ છે. સૌથી વધારે મજબૂત ટ્રાફિક નિયમો ચંદીગઢમાં છે. કારણ વિના વાહનની લાઇટ ફુલ કરીને કોઇ વાહન જતું હોય તો તે જપ્ત કરી લેવામાં આવે છે. ગુજરાતમાં પણ વાહનચાલકો માટે કેટલાક નિયમો ફરજીતાય બનાવવાની આવશ્યકતા છે. આજે કોઇ વ્યક્તિ લેન સિસ્ટમમાં વાહન ચલાવે છે તો લોકો તેની ઉપર હસે છે. હવે જે લોકો હસે છે તેમના રડાવવાનો સમય આવી ગયો છે...